**Н А Р О Д Н О** **Ч И Т А Л И Щ Е „ПЛАМЪК 1984”**

**ж. к. „Люлин”, бл.712, вх.В, ет.1, тел. 028261404, GSM 0885397190**

**ОТЧЕТ ЗА 2022 година**

**МЕСЕЦ ЯНУАРИ**

Новогодишен концерт с участието на Детска вокална група „Пламъче”, с художествен ръководител – Пламена Златева.

Литературна дискусия с читатели на библиотеката върху романа „Лице” на Блага Димитрова, по случай 100 години от нейното рождение, /2.01.1922 г./.

Откриване изложба с детски рисунки на тема – „Зимна приказка”.

Концерт на деца от Музикалната школа с творби на В. А. Моцарт, по случай годишнина /27.01.1756 г./ от рождението му, (по традиция се провежда всяка година през месец януари).

**МЕСЕЦ ФЕВРУАРИ**

Музикална беседа: Музиката на класиците: Хайдн, Моцарт и Бетховен, с лектор от Музикална академия „Панчо Владигеров”.

„Оливър Туист”: Литературна беседа с деца – читатели на библиотеката върху едноименния роман на Чарлз Дикенс, по повод 110 години от рождението му, /7.02.1812 г./.

„Памет за Васил Левски”: Рецитал на деца – читатели на библиотеката и библиотекаря Десислава Георгиева, посветен на Апостола на свободата, по повод годишнината от смъртта му.

18.02. – Организирано посещение с ученици от школите на паметника на Васил Левски – поднасяне на цветя.

„През води и гори”: Литературна беседа с най-малките читатели на библиотеката и изложба с рисунки на възпитаниците от Школата по изобразително изкуство, по случай 115 години от рождението на писателя Емилиян Станев, /28.02.1907 г./.

**МЕСЕЦ МАРТ**

Детско утро с Баба Марта.

Откриване на тематична изложба на деца от Школата по изобразително изкуство, по случай 3-ти март – Националния празник и отбелязване на 144 години от Освобождението на България.

Тържествен концерт на деца от Музикалната школа, по повод 3-ти март.

Участие на библиотекаря Десислава Георгиева със стихотворения и авторски песни в Културен център „Люлин” в литературно четене по случай 8-ми март.

Детски празник с майките с литературно-музикална програма. Поднасяне на подаръци, ръчно изработени от децата.

Участие на Десислава Георгиева с авторски песни във Фестивал „Софийски вечери на авторската песен” в Народно читалище „Николай Хайтов-1936”.

**МЕСЕЦ АПРИЛ**

Отбелязване на 1-ви април: Международния ден на хумора и шегата, с изложба на детски карикатури.

Участие на библиотекаря Десислава Георгиева с хумористични стихотворения във Фестивал „Софийски вечери на авторската песен” в Народно читалище „Николай Хайтов-1936”.

Откриване на Великденска изложба.

Великденски концерт с участие на Детска музикална школа и Детска вокална група „Пламъче”.

„Най-синьото вълшебство”: Рецитал по стихове на Петя Дубарова с участие на ученици – читатели на библиотеката, по повод 60 години от рождението на поетесата, /25.04.1962 г./.

Участие на Десислава Георгиева с авторски песни в Премиерата на Юбилеен брой на вестник „Словото днес” – издание на Съюза на българските писатели, посветен на 135 години от рождението на Димчо Дебелянов в Културен център „Люлин”.

**МЕСЕЦ МАЙ**

Концерт на Детска вокална група „Пламъче” на открита сцена, /по повод 9-ти май – Празника на Район „Люлин”/.

Полски културен институт: Изложба на деца от Школата по изобразително изкуство и концерт на деца от Школата по пиано – Вечер на Шопен.

Участие на библиотекаря Десислава Георгиева със стихотворения в премиера на Сборник „Отгласи”, издание на Литературен клуб „Живи думи” към Народно читалище „Искра-1964” в Народно читалище „Христо Ботев-1934” – град Божурище.

Продукция на децата от Школата по пиано с преподавател - Мина Ефремова в „Къщата на София”.

Тържествен концерт с участие на деца от Музикалната школа и художествените състави към читалището, по случай патронния му празник „24-ти май”.

**МЕСЕЦ ЮНИ**

Детски празник по случай Международния ден на детето – 1-ви юни, открита сцена.

Участие на библиотекаря Десислава Георгиева със стихотворения и авторски песни в премиери на книги в Културен център „Люлин”.

Откриване изложба на децата от Школата по изобразително изкуство, по повод края на учебната година.

Продукция на децата от Школата по китара с преподавател – Юлияна Парашкевова.

Английски театър – с участие на децата от Езикова школа.

„Ян Бибиян”: Литературна беседа с деца – читатели на библиотеката, по случай 145 години от рождението на писателя Елин Пелин, /8.07.1877 г./.

Тържествен годишен акт на съставите и учениците от Детска музикална школа, Детска езикова школа и Школа по изобразително изкуство.

**МЕСЕЦ ЮЛИ**

Организиране на детски пленери – рисуване на открито.

Участие на Вокална група „Пламъче” с ръководител – Пламена Златева в Концертно турне на деца и младежи от България и Норвегия по Програма РА14 „Културно предприемачество, наследство и сътрудничество”.

„Лятна палитра” – откриване изложба на децата от Школата по изобразително изкуство с преподавател Ирина Робева-Терзиева.

Участие на Десислава Георгиева с авторски песни в „Солени ветрове”: Международен фестивал за изпята поезия в Бургас.

**МЕСЕЦ СЕПТЕМВРИ**

Тържествен концерт, по случай откриване на новата учебна година с участници: нашите състави на откритата сцена на читалището.

Изложба на художничката ни – Ирина Робева-Терзиева.

Участие на библиотекаря Десислава Георгиева с авторски песни във Фестивал „Софийски вечери на авторската песен” в Народно читалище „Николай Хайтов-1936”.

**МЕСЕЦ ОКТОМВРИ**

Концерт по случай 1–ви октомври: Международния ден на музиката.

Участие на Десислава Георгиева със стихотворения и авторски песни в Джобен фестивал – Есен 2022 в Ателие „Пластелин”.

Откриване на изложба: „Опълченците на Шипка” на деца от Школата по изобразително изкуство, по повод 180 години от рождението на руския художник баталист – Василий Верешчагин, /14.10.1842 г./.

Музикална лектория на тема: Творчеството на Имре Калман, по случай 140 години от рождението на унгарския композитор, /24.10.1882 г./.

Участие на Дует Милдес – Десислава Георгиева и Милен Пенев в XXII Фестивал за патриотична песен „Сребърни чучулиги” и присъждане на лауреатска грамота за авторската песен „Българийо любима”.

**МЕСЕЦ НОЕМВРИ**

Концерт на откритата сцена, по повод Деня на народните будители /1-ви ноември/.

Участие на библиотекаря Десислава Георгиева в Концерт по случай Деня на народните будители, гостуване на творци от Народно читалище „Искра-1964” в Народно читалище „Надежда-1900” – село Чавдар.

„Чудният свят на Астрид Линдгрен”: Литературна беседа с деца – читатели на библиотеката върху най-популярните романи на шведската писателка, по повод 115 години от нейното рождение, /14.11.1907 г./.

Организиране на празник по случай 21-ви ноември – Деня на християнското семейство.

**МЕСЕЦ ДЕКЕМВРИ**

Откриване на Коледна изложба на художници-професионалисти: живопис, иконопис, дърворезба.

Продукция на по китара, преподавател: Юлия Парашкевова.

Продукция по пиано, преподавател: Мина Николова.

Коледен празник за децата с „Дядо Коледа”.